Benaičių senovės gyvenvietė

Benaičių senovės gyvenvietė ir kapinynas (valstybės saugoma kultūros vertybė: unikalus kodas – 30296, senas registro kodas – A1861) – neolito pabaigos – žalvario amžiaus kapinynas bei žalvario ir geležies amžiaus gyvenvietė Kretingos rajono savivaldybės šiaurės vakariniame pakraštyje, Šventosios kairiajame krante.

 Istorija 
Įrengti Šventosios ir jos bevardžio intako santakos aukštumoje, jos šlaite ir slėnio tersoje.

Kapinyną 2000 m. kasdami žvyrą atrado Lendimų gyventojas Gediminas Japšas su sūnumi Rolandu, aptikę žmogaus kaukolę, gintaro kabučius ir akmens kirvį.Julius Kanarskas. Sensacingas radinys Benaičių kaime. – Švyturys – 2000, rugpjūčio 5. – P. 5

2005 m. objektas įrašytas į Lietuvos Respublikos kultūros vertybių registro archeologinių vietų sąrašą (A1861)Valstybės žinios – 2005, gegužės 17. – P. 50 ir paskelbtas valstybės saugoma kultūros vertybe.Kultūros vertybių registras: Benaičių senovės gyvenvietė

Teritorijos dydis – 5,5 ha.

 Tyrimai 
2000 m. žvalgė Julius Kanarskas, Algimantas Merkevičius ir Valdemaras Šimėnas. 2000, 2002–2004 m. tyrė Algimantas Merkevičius (Vilniaus universitetas).

Iš viso ištirtas 515,9 m² plotas. Rasti 2 griautiniai II–I tūkstantmečio pr. m. e. sandūros kapai, 3 degintiniai vėlyvojo žalvario amžiaus kapai, aptikti žalvario, senojo ir vėlyvojo geležies amžių gyvenviečių kultūriniai sluoksniai su akmenų grindiniais, židiniais, ūkinėmis duobėmis, stulpavietėmis, surinkta gyvulių kaulų, titnago nuoskalų, gargažių, didelis kiekis keramikos ir molio tinko.Algimantas Merkevičius. Benaičių kapinynas. – Archeologiniai tyrinėjimai Lietuvoje 2000 metais. – Vilnius, 2001. – P. 14-16;Algimantas Merkevičius. Benaičių kapinynas ir senovės gyvenvietė. – Archeologiniai tyrinėjimai Lietuvoje 2002 metais. – Vilnius, 2003. – P. 10-12;Algimantas Merkevičius, Rėda Nemickienė. Benaičių archeologinis kompleksas. – Archeologiniai tyrinėjimai Lietuvoje 2003 metais. – Vilnius, 2005. – P. 16-18;Algimantas Merkevičius, Rėda Nemickienė, Julius Kanarskas. Benaičių archeologinis kompleksas. – Archeologiniai tyrinėjimai Lietuvoje 2004 metais. – Vilnius, 2005. – P. 17-19

XVII–XIX a. senovės gyvenvietės teritorijoje stovėjo Benaičių kaimavietės pastatai.

 Šaltiniai 

Kategorija:Lietuvos archeologinės gyvenvietės
Kategorija:Lietuvos kapinynai
Kategorija:Kretingos rajono paveldas